**УТВЪРДИЛ:**

**ЛЮБЕН СИВЕВ**

**КМЕТ НА ОБЩИНА**

**ДОКЛАД**

**НА ОБЩИНА КАЙНАРДЖА**

**2023 г.**

**за изпълнението на**

**ПЛАН ЗА ДЕЙСТВИЕ НА ОБЩИНА КАЙНАРДЖА В ИЗПЪЛНЕНИЕ**

**НА ОБЛАСТНАТА СТРАТЕГИЯ ЗА ПРИОБЩАВАНЕ НА БЪЛГАРСКИТЕ ГРАЖДАНИ ОТ РОМСКИ ПРОИЗХОД И ДРУГИ ГРАЖДАНИ В УЯЗВИМО СОЦИАЛНО ПОЛОЖЕНИЕ, ЖИВЕЕЩИ В СХОДНА НА РОМИТЕ СИТУАЦИЯ (2021-2023)**

**в изпълнение на**

**ОБЛАСТНА СТРАТЕГИЯ ЗА РАВЕНСТВО, ПРИОБЩАВАНЕ И УЧАСТИЕ НА РОМИТЕ (2021-2023)**

**на област СИЛИСТРА**

# ОБЩА ИНФОРМАЦИЯ

Информацията в този доклад е свързана с плана за действие на община Кайнарджа в изпълнение на областната стратегия за приобщаване на българските граждани от ромски произход и други граждани в уязвимо социално положение, живеещи в сходна на ромите ситуация за периода 2021-2023 година и дефинира необходимостта от определяне на задачите и насочване на усилията на местната власт, НПО и местната общност към разрешаване на нарастващите потребности на маргинализираните групи в общината. Той е съобразен с изискванията на нормативните актове, регламентиращи предоставянето на различните видове услуги, децентрализацията при управлението и финансирането им и се основава на приоритетите и насоките в областта на политиката на държавата в тази област.

Планът за действие е съобразен с **Областната стратегия за интегриране на ромите на територията на област Силистра** и **Националния план за действие към Националната стратегия на Република България за равенство, приобщаване и участие на ромите (2021- 2030) .**

Изпълнението му е насочено към:

* Подобряване адаптивността и качеството на живот на целевите групи, нуждаещи се от социална подкрепа;
* Преодоляване на изолацията и интегрирането в обществото на хората от маргинализираните групи;
* Мотивиране и стимулиране на хората в риск да се справят с проблемите си;
* Активизиране на гражданското общество за толерантност, съпричастност и социалност към хората в неравностойно положение.

Реализирането на общинската политика за интегриране на маргинализираните групи е непрекъснат процес, инструмент за хармонизиране на местните инициативи с държавните изисквания, възможностите на местната власт и потребностите на жителите на общината, с цел подобряване благосъстоянието на тези групи и евентуално намаляването им в бъдеще.

## **ОБЩИНА КАЙНАРДЖА**

1. Брой на населението по етнически групи:

/данните са от последното преброяване на населението през 2021г./

|  |  |  |  |  |  |  |
| --- | --- | --- | --- | --- | --- | --- |
| ОбластОбщинаНаселено място | Лица, отговорили на доброволния въпрос за етническа принадлежност | Етническа група |  |  |  | Не се самоопределям |
| Община Кайнарджа | Общо | българска | турска | ромска | друга |  |
|  Община Кайнарджа |  3950 | 951 | 2 050 | 697 | 22 | 209 |
|  |  |  |  |  |  |  |

1. Населени места (квартали, махали) с компактно ромско население на територията на общината: **с. Средище, община Кайнарджа;**
2. Брой експерти, работещи по етническите и интеграционните въпроси, здравни/образователни/трудови медиатори или други - 1 бр.

## **Общински план за интеграция на ромите**

Като участници не само във формирането и реализацията на политиките на общината, но и във всички други политики, ромите допринасят за развитието на обществото. Включването им във всеки етап от създаването, изпълнението, наблюдението и оценката на политиките на всички нива обогатява процеса от гледна точка на интересите на общността и компетентността на експертите, работещи по въпросите на ромската общност и останалите групи, чиито проблеми са идентични с техните. Това изисква насърчаване на участието в администрацията на представители на тези общности и гарантира реалното им участие във всички приоритетни области на настоящата програма.

В община Кайнарджа няма регистрирана НПО, занимаваща се с проблемите на маргинализираните общности, но общинска администрация работи съвместно с няколко НПО извън територията на общината:

СНЦ „Женско сдружение „Екатерина Каравелова”, които имат мобилна група за превенция от домашно насилие, чийто обхват е цялата област Силистра, включително община Кайнарджа и поемат случаи при подаден сигнал от лица и семейства или институции – община, полиция, ДСП. Тази НПО предоставя още една услуга в областния център – ЦОП, в който през 2023 г. от община Кайнарджа с направление за предоставяне на социалната услуга са насочени и обхванати 5 случая на лица и деца.

 СНЦ „Диабет”, която работи с хора от община Кайнарджа, независимо от етническия им произход. Организацията провежда срещи с изнесени беседи за диабет, здравословно хранене и диети при различни фази на диабет, възможност за самостоятелно използване на спринцовка с хората, засегнати от диабет.

 Съюз на слепите в България-Регионална организация Силистра-също е в помощ на хората в неравностойно положение с увреждане на зрението. Подпомагат ги с помощни средства и каквото е необходимо за улесняване на живота им.

Немалка част от работата на общината за приобщаване на младежите без оглед на етническия им произход е ФК „Спортист” – Кайнарджа.

1. Да се посочи дали и как местната ромска общност е ангажирана с изпълнението на плана.

 Включването на ромите и маргинализираните групи в културния живот на общината, и запазване и развитие на културната идентичност на ромската общност. Тази цел се постига постепенно чрез различни дейности като:

 - институционално укрепване на читалищата като модерни центрове за развитие на местната общност, включително и ромската;

 - създаване на клубове и кръжоци по интереси в читалищата не само за малцинственото население, но и такива, включващи всички етнически групи;

 - организиране и провеждане на концерти, прегледи, конкурси;

 - организиране и провеждане на празници извън рамките на населените места с етническо население - участие в общинските прегледи за художествена самодейност;

 - ежегодно отбелязване на Василица, Международния ден на ромите - осми април.

 От една страна се стремим да се запазят и съхранят културните ценности на ромската общност, като от друга страна, целта е да не се делим на етническа основа, а да бъдем заедно във всички празници и тържества, заедно да вървим по пътя на единството, въпреки че сме различни.

1. Да се опишат конкретни трудности и пречки, срещани при изпълнение на местните планове за интеграция на ромите, препоръки и предложения за тяхното решаване.

Икономическата криза, предизвикана от прехода, обрече ромите и други уязвими групи от населението на община Кайнарджа на бедност. Бедността е явление с много измерения, с много лица. Бедността не е само въпрос на липса на доходи. Бедност означава както липса на средства за задоволяване на основни потребности, така и липса на условия и предпоставки за водене на достоен и пълноценен живот, което се дължи на липсата на избор и заради ниска степен на образование и липса на квалификация.

Това слага отпечатък върху начина на мислене и поведение на тези хора, носи затруднения в индивидуалната адаптация, усещане за разпад, несигурност и маргинализация, поставяне под съмнение на съществуващата ценностна система.

За изпълнението на „Плана за действие на община Кайнарджа в изпълнение на областната стратегия за приобщаване на българските граждани от ромски произход и други граждани в уязвимо социално положение, живеещи в сходна на ромите ситуация” от съществено значение е сътрудничеството на всички пряко ангажирани институции на местно ниво с представители на неправителствени организации и на общностите на хората от общината в уязвимо положение.

1. Общинският план за интеграция на ромите включен ли е в Плана за интегрирано развитие на общината /ПИРО/?

Плана за интегрираното развитие на община Кайнарджа 2021 - 2027 е средносрочен стратегически документ, по който се прави наблюдение на изпълнението ежегодно. При всеки възникнал проблем, особено ако той е дългосрочен, а не инцидентен и конкретна визия за неговото разрешаване се включва проект с адекватните мерки и дейности към някой от приоритетите за изпълнение на ПИРО 2021-2027. За да бъде по-гъвкав подхода на всеки 2 или 3 години се приема актуализирана програма за изпълнение на ПИРО в краткосрочен период.

 Тъй като много голяма част от населението на община Кайнарджа на практика не е от българския етнос, то ПИРО 2021-2027 е изцяло съобразен с разрешаване на проблемите на населението, но в частност на ромите и на представителите на другите маргинализирани групи, които са в аналогично състояние.

## **МЕРКИ ОТ НПД, ЗАЛЕГНАЛИ В ОБЩИНСКИЯ ПЛАН ПО ПРИОРИТЕТИ**

**ПРИОРИТЕТ ОБРАЗОВАНИЕ**

Община Кайнарджа има добре развита образователна структура. В общината функционират 5 учебни заведения от всички образователни степени – предучилищна, начална, прогимназиална и гимназиална.

1. **ДГ „Еделвайс” – с. Кайнарджа с два филиала в с. Средище и с. Голеш.**

Общият брой на обхванати деца за учебната 2022-2023 г. е 145, а за учебната 2023-2024 г. -141, за 98% от децата официалният за държавата български език не е майчин, т.е. той е език-цел за овладяване. Подрастващите са разпределени в 7 групи. Обучават ги 15 учители, от които 5 са преминали обучение за работа в мултикултурна среда. Регистрираните отсъствия на децата от занятия най-често се обясняват от родителите с липса на средства за закупуване на облекло и обувки. Няма отпаднали деца от групите, работи се по следните проекти: „Активно приобщаване в системата на предучилищното образование”, „Физическо възпитание и спорт“, „Информационни и комуникационни технологии/ИКТ/ в системата на предучилищното и училищното образование, „Обща и допълнителна подкрепа за личностно развитие в предучилищното образование“ по Приоритет 1 „Приобщаващо образование и образователна интеграция“ на Програма „Образование“

 Проблем във филиала в с. Средище е невъзможността за отопление на цялата сграда на детската градина поради недостиг на средства. Филиалът в с. Средище се нуждае от кухненско оборудване, ремонт на покрива на сградата в с.Кайнарджа.

 Филиалът в с. Голеш разполага с остаряла и амортизирана сграда, която не е в състояние да побере всички 4 и 5-годишни деца от населеното място. Построена е нова сграда, която да отговаря на потребностите на населението, като се надявахме през септември 2023 г. да бъде изцяло обзаведена и да влезе в експлоатация, но поради някои технически причини това не се случи. През 2024г. започна обзавеждането и целта е през следващата учебна година, децата да бъдат настанени в новата сграда.

 В трите по-големи села на общината - Кайнарджа, Средище и Голеш има основни училища:

**2. Учебните занятия в ОУ „Цанко Церковски” – с. Средище** се провеждат в два корпуса - стар и нов. В края на учебната 2022/2023г. общият брой на учениците е 182 ученика, а за 2023/2024г. е 157. Обучават ги 20 учители, от които 19 са пътуващи. Училището е средищно. В него се обучават ученици от селата Давидово, Посев, Поп Русаново. Функционират 8 полуинтернатни групи /ПИГ/, а от години функционира подготвителен клас, в който работи помощник-учител. Единадесет/11/ от учениците са със специални образователни потребности /СОП/ и с тях работят педагози от Ресурсния център в гр. Силистра, 153 деца са билингви. За миналата 2022-2023 учебна година отпадналите ученици са 8 причините са голям брой отсъствия по неуважителни причини. Училището е номинирано за базово в страната по проблемите за прибирането и задържането на ромските ученици в училище и е методическа база за обучение на учители, които работят в мултикултурна среда. Всички учители са преминали по няколко обучения за работа с деца билингви, за работа в мултикултурна среда. Училищната база е в добро състояние. Разполага с училищен автобус за превозване на учениците от местоживеенето им до училище и обратно. Седми клас са завършили 19 ученици в дневна форма на обучение. От 19 ученика 17 са записани и учат в средни училища в областта.

От подлежащи за първи клас 13 деца са записани, обхванати са всички подлежащи.

В ОУ „Ц. Церковски” - с. Средище се работи по следните проекти:

- „Подкрепа за успех” – сформирани са групи за ученици с обучителни затруднения. Сформирани са и пет групи за занимания по интереси.

- През 2022/2023 уч. г. училището работи по проект „Активно приобщаване в системата на предучилищното образование” по ОП НОИР - сформирани са две групи по БЕЛ, Проект „Равен достъп до училищно образование в условията на кризи“-1 група с родители и 4 групи с ученици, проект „Образование за утрешния ден, „Всеки ученик ще бъде отличник-3“ на ЦМЕДТ „Амалипе“-Велико Търново, „Занимания по интереси“ по наредба за приобщаващото образование-сформирави са 3 групи в ПЕ. Училището работи по НП „Иновации в действие“, НП „Заедно в изкуствата и спорта“-сформирани са групи в НЕ и ПЕ.

-- През 2023/2024 уч. г. училището работи по проект „Равен достъп до образование в кризи“-2 групи с ученици; „Образование за утрешния ден“, дейност 3.4-обучение на учители, „Всеки ученик ще бъде отличник“ на ЦМЕДТ „Амалипе“-Велико Търново; „ Занимания по интереси“ по наредба за приобщаващото образование-сформирани са 3 групи в ПЕ. Училището работи по НП „Иновации в действие“, НП „Заедно в изкуствата и спорта“-сформирани са групи в НЕ и ПЕ; НП „Осигуряване на съвременна, сигурна и достъпна образователна среда“. През януари 2024г. стартира проект „Успех за теб“, реализиран по Програма „Образование“ 2021-2027, съфинансиран от Европейският съюз чрез Европейския социален фонд плюс /ЕСФ/-8 групи в НЕ 2 групи в ПЕ.

Резултатите от проекта са следните:

- мобилизиране за работа в мултикултурна среда;

 - работещ ученически парламент;

 - липса на агресивни прояви в ученически общности;

Реинтегрирани през 2023/2024г. – 7 ученика.

Увеличава се броят на учениците, които заминават с родителите си за чужбина, както и на тези, отглеждани от баби и дядовци. Последните са без родителски контрол и това влияе на посещаемостта и успеваемостта в училище. Има семейства, които традиционно се отнасят безотговорно към децата си и не изпълняват задължението си да осигурят присъствието им в училище. Училището освен образователна изпълнява и социална функция и ги съвместява по обективни причини. Проблем са отпадналите през 2022/2023 учебна година ученици, поради допуснати голям брой отсъствия и изселването на семейства в чужбина. През настоящата година продължава тенденцията на намаляване броя на учениците, като част от тях отпадат от образователната система поради непосещаване на учебни занятия.

**3. ОУ „Черноризец Храбър” – с. Кайнарджа,** също е средищно училище. Обучават се 103 ученици в I – VII клас в дневна форма на обучение за 2022/2023 учебна година и 106 за 2023/2024 учебна година. 8 ученика са със СОП, 104 ученика са билингви, обучават ги 15 учители, от които 8 учители са преминали обучение за работа в мултикултурна среда. От подлежащи за първи клас 15 деца са записани 15, всички деца са обхванати. През учебната 2023/2024 учебна година е записан още 1 ученик и така броят им е 16.

Реинтегрирани за учебната 2023-2024 учебна година са трима ученика /момичета/.

През 2022/2023г. и 2023/2024 уч. година училището работи по следните проекти:

* Проект „Подкрепа за успех” финансиран от Оперативна програма „Наука образование за интелигентен растеж”, съфинансирана от Европейския съюз чрез Европейските структурни и инвестиционни фондове.
* Проект „Програма за обучение и заетост на продължително безработни лица Дирекция „Бюро по труда“- гр. Силистра
* НП „Заетост и обучение на хора с трайни увреждания“- Дирекция „Бюро по труда“- гр. Силистра
* НП „Заетост и обучение на хора с трайни увреждания“- Дирекция „Бюро по труда“- гр. Силистра
* Проект „Подкрепа за приобщаващо образование“ се финансира по Оперативна програма „Наука и образование за интелигентен растеж.
* Проект „Равен достъп до училищно образование в условията на криза“
* НП „Заедно в изкуствата и спорта“
* НП „Успех за теб“- BG05SFPR001-1.001-0001
* НП „Изграждане на училищна STEM среда“
* НП „Осигуряване на съвременна, сигурна и достъпна образователна среда“
* Програма „Еразъм+“ 2023-1-BG01-KA122-SCH-000141197.
* НП „ИКТ-Кандидатстване за хардуерно оборудване“. Кандидатстване за интерактивни дисплеи.

Пътуващите учители са 14. Отпаднали са 3 ученика /поради голям брой отсъствия/. От завършилите седми клас ученици, всички са продължили в средните училища, с изключение на двама ученика /поради отказ на родителите/. Училището ползва и разполага с два автобуса за транспортирането на учениците. Има и добра спортна база. Училищната сграда се нуждае от спешен и неотложен ремонт- саниране, парна инсталация, ремонт на физкултурен салон /съблекални, ел.инсталация/, ремонтни дейности на спортната площадка.

**4.ОУ „Васил Априлов” – с. Голеш** е с 177 ученика от I – VII клас плюс една подготвителна група с 26 деца за учебната 2022/2023 г. През учебната 2023/2024 г. броят на учениците е 172, от които 32 в подготвителните групи. Децата, подлежащи за първи клас, са записани и се обучават в училище. Броят им е 31. Всички ученици са билингви. Училището е средищно, в него се обучават ученици от с. Голеш и с. Добруджанка. От завършилите седми клас 20 седмокласници, 17 ученика са продължили средното си образование. Отпаднали са 19 ученици през учебната 2022/2023г., поради заминаване в чужбина и 3 по отсъствия. От 23 учители, работещи в учебното заведение, 22 са пътуващи. Дванадесет учители са преминали обучения за работа в мултикултурна среда. През 2023/2024 учебна година 3 ученика са реинтегрирани. Един ученик е със СОП по индивидуален учебен план. За реализиране на училищната политика учителската колегия търси съдействие от кметството в с. Голеш и общинската администрация. Партньор и помощник в училището са Дирекция „Социално подпомагане“ и отдел „Закрила на детето“.

 Училището работи по следните проекти:

- Проект „Подкрепа за успех”, финансиран от Оперативна програма „Наука и образование за интелигентен растеж”, съфинансирана от Европейския съюз чрез Европейските структурни и инвестиционни фондове.

- От месец октомври 2019 г. стартира проект „Активно приобщаване в системата на предучилищното образование” по ОП НОИР - сформирани са две групи./продължават и през 2023/2024г./ „Равен достъп до училищното образование в условията на криза“ по проект „Образование за утрешния ден“, финансирани от Оперативна програма „Наука и образование за интелигентен растеж“, Проект „Успех за теб“, финансиран от Програма „Образование“, съфинансиран от Европейският съюз.

**5. Професионална гимназия по механизация на селското стопанство „Никола Вапцаров” в с. Средище** **е общинско учебно заведение от 01.08.2016г.** Учениците в гимназията са от община Кайнарджа и от съседните й общини – Алфатар, Тервел, Крушари. През 2022/2023 уч. година общият им брой е 251, от които 214 ученика са билингви. Училището, освен в дневна-234 ученици, обучава ученици и в останалите форми на обучение – индивидуална и самостоятелна /13 ученика/. През 2023/2024 учебна година, общият брой на учениците в ПГМСС е 218 ученици, от тях в дневна форма са 205 ученици и в самостоятелна форма -13.

През 2019 г. беше завършен новият корпус на училището и през 2019/2020 г. отвори вратите си за новата учебна година.

Ръководството ежегодно сформира курсове за придобиване на професионална квалификация за професиите «растителна защита», водачи на МПС с категории «В» , «ТВК» и «ТВК- Z“. В тях се включват младежи и девойки от общината, които не са ученици в дневна форма на обучение в училището, т.е. те са свободни лица. По този начин гимназията се превръща в център за професионално обучение на незаети лица, които могат да се конкурират на пазара на труда. Изучават се следните професии и специалности – фермер, монтьор на транспортна техника, монтьор на селскостопанска техника, растениевъд.

Учителите са 27, като от тях 26 са пътуващи, 1/3 са преминали обучения за работа в мултикултурна среда. През учебната 2022-2023 г. отпадналите ученици са 31, причините са: отсъствия, социални и семейни причини, заминали в чужбина-16, омъжване, нежелание за обучение - образованието не е приоритет в семейството, учениците заминават за чужбина, за да издържат семействата си. Реинтегрирани през тази 2023/2024 учебна година няма.

През 2023 година училището работи по следните проекти:

-програма «Еразъм+», КД1: «Образователна мобилност за граждани», на тема «Професионалисти на бъдещето»;

-дейности по НП «Клас»- сформирани са 5 групи;

-Национална програма «Иновации в действие»;

-Национална програма «Заедно в изкуствата и спорта»;

-проект «Ученически практики-2»;

-Национална програма «Информационни и комуникационни технологии на предучилищното и училищното образование».

Отписани по чл.173, ал.2, т.2 са 31 ученика, от тях 16 са заминали за чужбина и 15 са отпаднали –не са посещавали училище повече от 2 месеца. От отписаните 31 ученици, 12 са момичета и 19 момчета.

Проблемите в училището са следните - незаинтересованост на родителите към учебно-възпитателния процес, встъпване в ранни бракове, мигриране. През последните няколко години се наблюдава масово изселване на цели семейства в Германия, Великобритания, Норвегия и др.

 **Предприети стъпки и резултати от тях**

1. Гарантиране правото на равен достъп до качествено образование и повишаване качеството на образование в общинските детски градини и училища.
2. Подпомагане на деца, чийто майчин или семеен език не е български.
3. Училището в с. Голеш има много добри условия за децата и няма безпричинни отсъствия и отпаднали деца от училище.
4. Като добра тенденция се очертава увеличението на броя на учениците, които продължават образованието си в средните училища.

**Добри практики**

 В ОУ „Цанко Церковски” с. Средище се провежда извънкласна форма СИП „Фолклор на етносите – ромски фолклор”, която е по програма «Намаляване отпадането на ромски деца от училище» и се реализира от Център за междуетнически диалог и толерантност „Амалипе” с подкрепата на Фондация „Америка за България”, Министерство на образованието и науката, Институт „Отворено общество” и други фондации и институции. Извънкласната форма е практика от пет години в ОУ и сочи сравнителен напредък в привличането и прибирането на деца от ромски произход, както от населеното място, така и от околни села. Важно е да се отбележи, че СИП „Фолклор на етносите – ромски фолклор” благоприятства за още по-активен живот на училището в сферата на творчеството, както и за многобройните участия в различни творчески формати – фестивал „Отворено сърце”, отбелязвания на празници от религиозния и светски бит и култура на ромския етнос, както и на българския, организиране на ученически работилници, етноревюта, обмяна на опит, сътрудничество и съвместна работа с други училища с извънкласни форми за опознаване и изучаване фолклора на отделните етнически общности.

Активна е работата с родители, както в детските градини, така и в училищата. Провеждат се родителски срещи /общи за училището, по паралелки, индивидуални родителски срещи, както и неформални разговори с родителите/, които дават възможност за разговори и изясняване на проблеми. Пряко е участието на родителите в дейности, проекти и празници на учебните заведения.

**ПРИОРИТЕТ ЗДРАВЕОПАЗВАНЕ**

Здравеопазването в община Кайнарджа не е на необходимото ниво. На територията на общината има само две семейни практики /третата в с. Голеш е трайно незаета/ и Център за спешна медицинска помощ. През 2023 година започна строителството на нова сграда, в която ще се помещава Центъра за спешна помощ в с. Кайнарджа. Сградата е построена, но не е обзаведена. Очаква се през тази година да отвори врати.

 През 2023 г. в трите практики за регистрирани бременни няма точна информация, като 50% от бременните са обхванати при личен лекар и лекар-специалист едва след над VI л. м. Следствие на това изключително малък брой бременни посещават личния лекар по желание, но все пак регистрират новородените деца. В общината не функционират мобилни кабинети за превенция на здравето на бъдещите майки.

 Всички новородени деца в община Кайнарджа се регистрират своевременно при семейните лекари. Затруднения има в с. Голеш, където практически няма личен лекар. В регистрираните в община Кайнарджа две лекарски практики са записани общо 23 новородени деца през 2023 г., на тях редовно им се правят имунизации, като личните лекари правят индивидуални консултации на всяка майка за ползата от имунизациите. На други 36 деца на възраст от една до две години се правят тримесечни консултации и съответно имунизации.

 Проблем са задължителните профилактични прегледи, както и имунизациите на децата над две години по Националния имунизационен календар, като най-остро стои въпросът отново в с. Голеш. През 2023 г. обхватът с имунизациите на децата в общината е 80%.

**Предприети стъпки и резултати от тях**

През годината са изнесени 8 групови беседи и раздадени листовки по проблемите на детското и сексуалното здраве във всички училища на общината, обхванати са над 400 деца и юноши и над сто родители.

Поради бедността на тези групи в общината и липсата на постоянна работа, голяма част от тях са здравно неосигурени.

Реформите в системата на здравеопазването през последните години водят до редица негативни влияния върху качественото здравно обслужване на населението. Затрудненията са свързани с недостиг на финансови средства, с осигуряване на кадрова обезпеченост с общопрактикуващи лекари по селата и т.н.

Сериозен проблем остава навременното осигуряване на здравна помощ в отдалечените села и тези без лекарски практики. В допълнение, достъпът до здравни услуги е проблем за голяма група лица без здравно осигуряване. Общината не разполага с нормативни документи и финансови инструменти за решаване на този проблем, но се стреми да търси свои решения.

Това дава основание да изведем и следните основни дейности, върху които работитихме за периода 2021-2023г., а именно:

* Повишаване на здравната култура на ромите и другите уязвими групи;
* Провеждане на задължителни имунизации.

**ПРИОРИТЕТ ЖИЛИЩНИ УСЛОВИЯ**

В община Кайнарджа през 2018г. беше изготвен, приет от Общинския съвет и обнародван в „Държавен вестник”, Общ устройствен план.

 През 2023 г. са извършени следните технически дейности:

1. Издадени скици на недвижими имоти на територията на община Кайнарджа

със съдействието на гл. специалист „Устройство на територията - общо 236 броя.

1. Допуснати изменения за ПУП/подробни устройствени планове/ -29 броя.
2. Одобрени подробни устройствени планове –25+2 с Решение на Общ. Съвет.
3. Издадени строителни разрешения - 1 бр.
4. Открити строителни площадки и определяне на строителна линия и ниво –10

броя.

1. Технически паспорти - 6 броя.
2. Въведени в експлоатация строежи - 5 бр.

 8. Подготвени са докладни записки до Общински съвет Кайнарджа за изработване на изменения на кадастрални планове и изменения на ПУП-ПР /Подробен устройствен план –план за регулация/ - 4 броя.

 9. Издадени са 6 броя визи за проектиране.

 10. Издадени удостоверения за търпимост - 5 броя.

 12. Издадени удостоверения по чл.54 от Закона за Кадастъра и имотния регистър /ЗКИР/ - 4 броя.

За отчетния период са проведени 12 броя експертни съвети по устройство на територията.

**ПРИОРИТЕТ КУЛТУРА**

Кратко представяне на приоритета - С цел запазване и развитие на културната идентичност на малцинствените общности на територията на общината в Детската градина, училищата и читалищата се създават и функционират кръжоци по интереси, организират се и се провеждат концерти, прояви и празници, в които се представят различните етнически култури.

В ОУ - с. Средище е сформиран клуб „Фолклор на етносите в България - ромски фолклор”, който официално включва 16 ученици, част от които предходната учебна година бяха включени в съвместен проект с ученици от с. Никола Козлево. Седмокласниците в клуба участват в детска фолклорна група „Средищка огърлица”.

**Част от културния календар на общината за 2023 година са регионални и общински празници -** Общинско състезание „Българският език – лесен и интересен”, Театрален фестивал, Общински празник „Аз, родината и светът”, Маратон „Четяща България”, Общински прегледи на художествената самодейност, Общински детски празник „Слънчеви приятели”, Деветнадесети фолклорен събор „Край чешмата под върбата”, Шести фолклорен празник „На раздумка, песен и почивка в Горещниците”, Седми фолклорен празник в село Голеш – 2023, Общински празник „Грамотно съм дете”. Във всички тези инициативи активно участие вземат ученици и самодейци от всички етноси в различните образователни и културни институции.

През 2023 плануваните мероприятия в общинския културен календар бяха осъществени.

Активна е работата с родители, както в детските градини, така и в училищата. Провеждат се родителски срещи /общи за училището, по паралелки, индивидуални родителски срещи, както и неформални разговори с родителите/, които дават възможност за разговори и изясняване на проблеми. Пряко е участието на родителите в дейности, проекти и празници на учебните заведения.

**ПРИОРИТЕТ ВЪРХОВЕНСТВО НА ЗАКОНА И НЕДИСКРИМИНАЦИЯ;**

 Местната  комисия  за  борба  с  противообществени прояви  на  малолетни и  непълнолетни /МКБППМН/  регулярно изисква  списъци от  Директорите  на  учебните  заведения  за  деца,  склонни  към  рисково  поведение  и  социално изключване. Превантивните  мерки  до момента са успешни и броят на  децата  в риск  постепенно  намалява. Провеждат  се регулярни срещи  на  членовете на комисията  и  педагогическите  съветници  от училищата,  с  цел  координация  на действията  за  превенция  на  девиантното поведение. В две учебни заведения  работят  обществени медиатори, които проучват  и  подпомагат  за  психичното развитие  и  здраве  на  децата  и  юношите  в училищата,  и адаптирането на  учениците  към училищната и социалната система.

Местните власти работят в посока недопускането на ограничения на правата или привилегии, основани на раса, народност, етническа принадлежност, пол, произход, религия, образование, убеждения, политическа принадлежност, лично и обществено положение или имуществено състояние, следвайки интересите на всички социални групи, представени на тяхна територия, да бъдат зачитани, създавайки и усъвършенствайки механизми за предотвратяване на дискриминационни практики. Чрез своите правомощия и публични политики те имат водеща роля в създаването на обществена среда, свободна от прояви на дискриминация и нетърпимост.

Община Кайнарджа следва тези принципи, гарантирайки правата на всички граждани, независимо от тяхната етническа принадлежност, защита на обществения ред, недопускане и противодействие на проявите на нетолерантност и на „език на омразата”. Важна роля при осъществяването на превантивните дейности, свързани със защита на обществения ред и противодействието на детското асоциално поведение играе Местната комисия за борба срещу противообществените прояви на пълнолетни и непълнолетни към Община Кайнарджа.

Пряко е и сътрудничеството на Община Кайнарджа с Детска педагогическа стая, Районно управление „Полиция”, НПО работещи в сферата на закрила правата на човека, регионалните координатори на Комисия за защита от дискриминация. Веднъж годишно се организира „ Ден на отворени врати”.

 Детска педагогическа стая и Районно управление „Полиция” в сътрудничество с Община Кайнарджа реализират поредица от прояви във връзка с повишаване правната култура сред всички подрастващи, включително и децата от ромски произход:

1. Работата по програмата „Работа на полицията в училищата” по превантивна програма за решаване на проблеми на подрастващите - детската агресия, употреба и разпространение на наркотични вещества, толерантност между различните етнически групи.

2. Периодично са срещите на полицейски служители с учителските колективи и училищните настоятелства, на които се разясняват мерки, предвидени в НК и ЗБППМН по отношение на непълнолетните правонарушители, извършващи хулигански прояви, престъпления против личността, кражби, маловръстни, проявяващи агресия и престъпления свързани с наркотични вещества.

3. Разработени са проекти /работни карти/ по инициативата на МВР „Полицията в близост до обществото”, чиято основна цел е работа по превенция на насилието и агресията в обществото.

4. Сътрудничество с Центъра за обществена подкрепа - гр. Силистра към ЖД «Екатерина Каравелова» - институционална подкрепа към лицата /предимно жени и деца/ претърпели домашно насилие.

За пореден път през 2023 година Местната комисия за борба срещу противообществените прояви на малолетните и непълнолетните (МКБППМН) и Общинският съвет по наркотични вещества (ОСНВ) при Община Кайнарджа обявиха конкурсна сесия за ученически проекти „Младежта срещу насилието и наркотиците“.

Целта е развиване на инициативността, доброволчеството и гражданската активност на учениците, като им се даде възможност самите те да инициират, разработят и реализират дейности в следните направления:

* Мероприятия, инициативи и дейности по превенция на насилието, агресията, тормоза и противоправното поведение сред децата и младежите;
* Мероприятия, инициативи и дейности по превенция на употребата на наркотични вещества.

**ПРИОРИТЕТ ЗАЕТОСТ**

Структурата на безработните в община Кайнарджа е твърде негативна – към края на месец декември 2023 г. отчетена е безработица за територията на общината 48,61%. Към 31.12.2023 г. 544 икономически активни лица са регистрирани като безработни, от които 32 са се самоопределили като роми. От тях 2 лица от ромски етнос са продължително безработни, с поддържана регистрация над 1 година. През 2023г. няма включени в обучения лица, самоопределили се като роми. Близо 80% от всички безработни лица са с основно и по-ниско образование и без квалификация, поради което липсва сериозна заинтересованост от страна на работодателите за наемане на безработни лица, регистрирани на трудовата борса. Продължително безработните лица в община Кайнарджа през 2023г. са 225 лица, като това е 41,36% от всички регистрирани безработни лица /544/, поддържащи регистрация към дата 31.12.2023г.

През 2023 г. в община Кайнарджа от регистрирани 544 безработни лица, 22 са включени в субсидирана заетост по програми и проекти. От тях в заетост през 2024 г. продължават работа 22 лица. В програми са включени 22 безработни лица, от които 14 лица самоопределили се като роми продължават заетостта си през 2024г. Като основен работодател се явява община Кайнарджа, която насочва вниманието си към най-засегнатите и уязвими групи.

**Общо състояние на трудовата заетост през 2023 г.**

- НП „ПП” са назначени 8 лица;

- НП „АНЛ”- 2 лица;

- Проект „Родители в заетост - 4 лица

- Проект „Приеми ме”- 2 лица;

- НП „ЗОХТУ”- 8 лица;

- ПОЗПБЛ - аварийни групи - 21 лица;

 - по Механизма за личната помощ са назначени 97 лица като лични асистенти, които обслужват 97 потребители;

 - Проект „Нови възможности за младежка заетост“ – 30 лица;

 - Асистентска подкрепа – 18 лица.

 В общината през 2023 г. по чл. 9 от ППЗСП /месечни социални помощи/ са подпомагани 137 лица. По Наредба № РД 07-5/16.05.2008 г. са подпомогнати **398 лица** семейства, за да могат да си закупят отоплителни материали за зимния период /ХI, XII 2023, I, II, III 2024 г./. Подпомогнатите лица и семейства са от различни етноси.

През 2023 г. по Закона за семейни помощи за деца са отпуснати помощи на **715** семейства от общината.

За живородени деца, помощи са получили **58** семейства за 2023 година.

Реалният брой на лицата с увреждания, получили интеграционни добавки през 2022 г. е **669** лица.

За изпълнението на „Плана за действие на община Кайнарджа в изпълнение на областната стратегия за приобщаване на българските граждани от ромски произход и други граждани в уязвимо социално положение, живеещи в сходна на ромите ситуация” от съществено значение е сътрудничеството на всички пряко ангажирани институции на местно ниво с представители на неправителствени организации и на общностите на хората от общината в уязвимо положение.

Осигуряването на активното участие на представители на тези групи е от ключово значение.

Като участници не само във формирането и реализацията на политиките за интеграция на хората в неравностойно положение, но и във всички други политики, те допринасят за развитието на обществото. Включването им във всеки етап от създаването, изпълнението, наблюдението и оценката на политиките на всички нива обогатява процеса от гледна точка на интересите на общността и компетентността на експертите, работещи по въпросите на ромската общност и останалите групи, чиито проблеми са идентични с техните. Това изисква насърчаване на участието в администрацията на представители на тези общности и гарантира реалното им участие във всички приоритетни области на настоящата програма.

 В Община Кайнарджа няма конфликти на етническа основа, хората от различните етноси живеят в мир и разбирателство. Усилията на община Кайнарджа са насочени към създаване на устойчива схема за сътрудничество между местните институции, представителите на малцинствената общност и неправителствените организации. Изграждането на такова сътрудничество и поддържането на постоянен диалог е предпоставка за реализиране на стратегиите за интеграция с гаранция за икономически просперитет. Решаването на проблеми на дадена малцинствена общност с помощта на нейни представители чрез активни действия за реализиране на съвместни програми и проекти, информиране и превенция са залог за бъдещо развитие.

Това води до устойчивост на процесите, толерантност към културната идентичност на етническите общности и утвърждаване на трайна политика за подпомагане на интеграцията и диалога между местната власт и малцинствените общности. Резултатите, постигнати по приоритетни области, са показатели за доброто партньорство и координация между всички институции, граждански организации и ромската общност.

Изготвил: БМ

Съгласувал: ЛС/МБ